കോഹ്ലിയെ കളിയാക്കിയ ബാര്മി ആര്മി നിസ്സാരക്കാരല്ല : ചരിത്രം അറിയാം Meet us in the stadium, if not check it out at the nearest beer parlour കഴിഞ്ഞ ഇന്ത്യ ഇംഗ്ലണ്ട് ടെസ്റ്റ് മത്സരത്തില് ഒരിക്കല്ക്കൂടി വാര്ത്തകളില് നിറഞ്ഞ പ്രസിദ്ധമായ ബാമി ആര്മിയുടെ ആദ്യകാല സ്ലോഗണ് ആണിത്. തുടക്ക കാലത്ത് ബാമി ആര്മി എന്താണെന്ന് മനസ്സിലാക്കാന് ഈയൊരു കാപ്ഷന് തന്നെ ധാരാളം. .. കഴിഞ്ഞ ഓവല് ടെസ്റ്റില് പരാജയത്തിലേക്ക് അടുക്കുന്ന ഇംഗ്ലീഷ് ക്രിക്കറ്റ് ടീമിനെ ഉത്തേജിപ്പിക്കാന് വേണ്ടി വാദ്യോപകരണങ്ങളുമായി ആര്ത്തു വിളിച്ച ബാര്മി ആര്മിയെ കളിയാക്കാന് ഇന്ത്യന് ക്യാപ്റ്റന് വിരാട് കോലി അവരെ അനുകരിക്കുന്നത് നമ്മള് ടി വി യിലൂടെ കണ്ടതാണ്. 199495 ഓസ്ട്രേലിയയില് നടന്ന ആഷസ് സീരീസ് ബാമി ആര്മി എന്ന പേരിന്്റെ തുടക്കം അവിടെ നിന്നാണ്. അഡ്ലെയ്ഡിലെ നാലാം ടെസ്റ്റില് 31 ന് ഓസ്ട്രേലിയ ജയിച്ച സീരീസില് ഇംഗ്ലണ്ടിന്്റെ ഏക വിജയം ഈ ടെസ്റ്റില് 106 റണ്സിനാണ് ആദ്യ ദിവസത്തെ ലഞ്ച് ബ്രേക്കിനിടക്ക് തൊട്ടടുത്ത സ്ട്രീറ്റിലെ കടയില് നിന്നു Athertons Barmy Army എന്നെഴുതിയ 50 ടീ ഷര്ട്ടുകള് മേടിച്ചാണ് അവര് ടിവി കമന്്റേറ്റര്മാരുടെ ശ്രദ്ധ ആകര്ഷിച്ചത്. ഇംഗ്ലീഷ് ക്യാപ്റ്റന് മൈക്ക് അതേര്ടന്നും ഗ്രഹാം ഗൂച്ചും മികച്ചു നിന്നു ബാറ്റ് ചെയ്യുന്ന സമയവും ആയിരുന്നത്. Barmy എന്ന വാക്കിന് mad, Crazy എന്നൊക്കെയാണ് അര്ത്ഥം. കളി കഴിഞ്ഞപ്പോഴേക്കും സ്റ്റേഡിയത്തില് അത്തരത്തില് 200 ടീ ഷര്ട്ടുകള് കൂടി ഇടം നേടിയിരുന്നു ഡേവിഡ് പീകോക്ക്, പോള് ബേണ്ഹം, ഗാരത് ഇവാന്സ് എന്നിവര് ചേര്ന്ന് തുടങ്ങിയ ബാമി ആര്മി ആദ്യ കാലത്തെ ശൈശവ ദശകള് പിന്നിട്ട് ഇന്ന് ഒരു ലിമിറ്റഡ് കമ്ബനിയാണ്. ഇംഗ്ലീഷ് ക്രിക്കറ്റ് ടീം ലോകത്ത് എവിടെയൊക്കെ ഏത് ഫോര്മാറ്റില് കളിച്ചാലും പ്രോത്സാഹിപ്പിക്കാന് ഇവര് ഗ്യാലറിയില് ഉണ്ടാവും. ആട്ടവും പാട്ടും വാദ്യങ്ങളും ബഹളവും ബിയര് കാനും കൂടെ ഉച്ചത്തില് ഇംഗ്ലീഷ് ടീമിനെ പ്രോത്സാഹിപ്പിക്കലും ഇവരുടെ മുഖമുദ്രയാണ്. വിരാട് കോഹ്ലിയുടെ തമാശക്ക് തിരിച്ച് അതേ സ്പോര്ട്സ് മാന് സ്പിരിട്ടില് തന്നെ മറുപടി നല്കിയ അവര്, മികച്ചു കളിച്ച ടീം ഇന്ത്യയെ അഭിനന്ദിക്കുകയും ചെയ്തു. ഇരുപത്തഞ്ച് കൊല്ലങ്ങള്ക്കിപ്പുറം ബാമി ആര്മി കുറെയേറെ വളര്ന്നു. 90 കളുടെ അവസാനം കലാകാരന്മാരായ പീറ്റര് സ്കെല്ലന്, റിച്ചാര്ഡ് സ്റ്റില്ഗോ എന്നിവര് ചേര്ന്ന് അവര്ക്കായി ഒരു ബാര്മി ആര്മി ഗീതം ചിട്ടപ്പെടുത്തി. അതിനു ശേഷം ഏത് ഗ്രൗണ്ടിലും ഈ ഗാനം അലയടിച്ചു കൊണ്ടിരുന്നു. പതിനായിരം അംഗങ്ങള് കയറിയ സിഡ്നി സ്റ്റേഡിയത്തിലായാലും അമ്ബതു പേര് കയറിയ ഷാര്ജ സ്റ്റേഡിയത്തിലായാലും ലോകമാകമാനം ഇവര് ഇംഗ്ലീഷ് ടീമിനെ അനുഗമിക്കുന്നുണ്ട്. മറ്റു സ്പോര്ട്സ് ഇനങ്ങളില് ഇംഗ്ലീഷ് ടീമിനെ സപ്പോര്ട്ട് ചെയ്യുന്ന, അല്പ്പം അക്രമവാസനയും തെമ്മാടിത്തരവുമുള്ള ഹൂളിഗന്സ് ല് നിന്നു വ്യത്യസ്തമായി ഇവര് തികച്ചും സൗഹാര്ദ്ദപരമായാണ് പെരുമാറുക. മെമ്ബര്മാര്ക്കും ഫോളോവേഴ്സിന്നുമായി ഇംഗ്ലീഷ് ക്രിക്കറ്റ് ആസ്വദിക്കാനായി മികച്ച സേവനങ്ങള് തന്നെ ഇവര് നല്കുന്നുണ്ട്. ടിക്കറ്റ് ശരിയാക്കല്, സീറ്റിങ്ങ് അറേഞ്ച്മെന്്റ്, കളി തുടങ്ങുന്നതിനു മുമ്ബും ഇടവേളയിലും കളിക്കു ശേഷവും ഒത്തുചേരല്, കലാ പരിപാടികളും ഇവയുടെ വീഡിയോയും, താമസ സൗകര്യം, ടൂര് അറേഞ്ച്മെന്്റ്സ്, മെമ്ബര്മാര്ക്കായി രാജ്യത്തും വിദേശത്തും ക്രിക്കറ്റ് കളിക്കാന് അവസരം നല്കല്, കൂടാതെ ചാരിറ്റി പ്രവര്ത്തനങ്ങള് എന്നിവ ബാമി ആര്മി കമ്ബനിയുടെ പ്രത്യേകതകളാണ്. ഹൂളിഗനിസത്തെ നിരുത്സാഹപ്പെടുത്തുന്നതിനൊപ്പം റഗ്ബി പോലുള്ള മറ്റു കായിക ഇനങ്ങളിലും ഇവര് ഇപ്പോള് സജീവമാണ്. Make watching Cricket more fun and make much more popular ലേഖനത്തിന്്റെ തുടക്കത്തില് പറഞ്ഞ സ്ലോഗണില് നിന്ന് ഈ നിലയിലേക്ക് ബാമി ആര്മി വളര്ന്നു കഴിഞ്ഞു. ഇന്ത്യയുടെ ഭാരത് ആര്മി പോലെ പലരും ഇന്ന് ഇവരുടെ വഴിയെ സഞ്ചരിക്കുന്നവരാണ്. എഴുതിയത് സുരേഷ് വാരിയത്ത്